Julianne Moore

"Julie Anne Smith" suunab siia. See on ka Traci Binghami sünninimi.

Julie Anne Smith (esinejanimi Julianne Moore; sündinud 3. detsembril 1960) on Ameerika Ühendriikide näitleja ja lastekirjanik. Ta on filmi "Siiski veel Alice" naispeaosatäitjana pälvinud 2015. aastal Oscari. 

Oma parimad näitlejatööd on ta teinud filmides, kus tal on tulnud kehastada emotsionaalselt ummikusse aetud naisi. Ka Oscari võitis ta Alzheimeri tõppe haigestunud keeleteaduse professori Alice Howlandi saatuselöökide valu ja raskete siseheitluste eheda väljendamise eest. 2014. aastal valminud filmi "Siiski veel Alice" ("Still Alice") stsenaristid ja režissöörid olid Richard Glatzer ja Wash Westmoreland, meespeategelast mängis Alec Baldwin.

Elukäik
Ta isa on USA armee kolonel ja sõjaväekohtunik Peter Moore Smith ning ema Anne Šotimaalt pärit psühhiaater ja sotsiaaltöötaja. Julie Anne'il oli noorem õde Valerie ja noorem vend Peter. Julianne täpne sünnikoht ei ole teada, võimalikeks peetakse Fayetteville'i Põhja-Carolinas ja Bostonit. Sõjaväelasest isa töö tõttu kolis pere sageli ning keskkooli lõpetas ta hoopis Saksamaal Frankfurdis. Hiljem lõpetas ta Bostoni ülikooli kaunite kunstide kooli.

1983. aastal kolis neiu New Yorki, kus hakkas mängima kõigepealt mitte-Broadway-teatrite lavastustes. Esinejanime Julianne Moore võttis ta kasutusele siis, kui hakkas mängima telefilmides ja -sarjades. 

Osatäitmise eest telesarjas "As the World Turns" pälvis ta 1988. aastal Emmy auhinna (kategoorias "Outstanding Ingénue Daytime Emmy"). 

Kuigi mängufilmides oli ta pisemaid rolle teinud alates 1982. aastast, sai temast hinnatud ja ülistatud filminäitleja alles 1990. aastate esimesel poolel. 

Enne 2015. aastal saadud Oscari auhinda oli ta olnud neli korda Oscari nominent: kaks korda parima naisnäitleja kategoorias osatäitmiste eest filmides "The End of the Affair" ja "Far from Heaven" ("On taevas nii kaugel") ning kaks korda parima kõrvalosatäitja kategoorias rollide eest filmides "Boogie Nights" ja "Tunnid".

Filmid
 Aasta  Film  Eestikeelne pealkiri  Roll 1982  "Timerider: The Adventure of Lyle Swann"   Tehnik         1988  "sLaughterhouse II"     Julie       1990  "Tales from the Darkside: The Movie"   Susan              1992  "The Hand That Rocks The Cradle"  "Käsi, mis kiigutab hälli"   Marlene Craven 1992  "The Gun in Betty Lou's Handbag"     Elinor           1993  "Body of Evidence"    "Keha kui süütõend"   Sharon Dulaney  1993  "Benny & Joon"   "Benny ja Joon"  Ruthie       1993  "The Fugitive"   "Jälitatav"  Dr. Anne Eastman        1993  "Short Cuts"                         Marian Wyman  1994  "Vanya on 42nd Street"                Yelena        1995  "Roommates"          Beth Holzcek 1995  "Safe"                   Carol White         1995  "Nine Months"  "9 kuud"   Rebecca Taylor    1995  "Assassins"  "Profid"    Electra   1996  "Surviving Picasso"                  Dora Maar      1997  "The Lost World: Jurassic Park"  "Kadunud maailm: Juura ajastu park"  Dr. Sarah Harding  1997  "The Myth of Fingerprints"           Mia                    1997  "Boogie Nights"  "Boogie ööd"  Amber Waves          1998  "The Big Lebowski"    "Suur Lebowski"   Maude Lebowski  1998  "Psycho"        Lila Crane              1999  "Cookie's Fortune"          Cora Duvall    1999  "An Ideal Husband"  "Täiuslik abikaasa"  Mrs. Laura Cheveley 1999  "A Map of the World"                  Theresa Collins   1999  "The End of the Affair"  "Ühe armuloo lõpp"  Sarah Miles          1999  "Magnolia"  "Magnoolia"   Linda Partridge       2000  "The Ladies Man"       Audrey                  2001  "Hannibal"  "Hannibal"    Agent Clarice Starling 2001  "Evolution"  "Evolutsioon"   Dr. Allison Reed      2001  "World Traveler"  "Maailmarändur"  Dulcie 2001  "The Shipping News"   "Laevandusuudised"  Wavey Prowse  2002  "Far from Heaven"  "On taevas nii kaugel"   Cathy Whitaker  2002  "The Hours"  "Tunnid"   Laura Brown  2004  "Marie and Bruce"  "Marie ja Bruce"  Marie 2004  "Laws of Attraction"  "Veetluse seadused"  Audrey Woods 2004  "The Forgotten"  "Varastatud mälestused"   Telly Paretta 2005  "The Prize Winner of Defiance, Ohio"   Evelyn Ryan 2005  "Trust the Man"  "Mehed ja naised"     Rebecca  2006  "Freedomland"  "Kuritöö värv"    Brenda Martin  2007  "Savage Grace"  "Metsik graatsia"  Barbara Daly Baekeland 2006  "Children of Men"  "Inimlapsed"   Julian                 2007  "I'm Not There"  "Kus on Bob Dylan?"  Alice Fabian 2007  "Next"  "Prohvet"  Callie Ferris 2008  "Eagle Eye"  "Kotkasilm"  ARIIA (hääl, tiitrites nimetamata) 2009  "Chloe"  "Chloe"  Catherine Stewart 2009  "A Single Man"  "Üksik mees"  Charley 2010  "The Kids Are All Right"  "Lastega on kõik hästi"   Jules

Lasteraamatud
Tiheda näitlejatöö kõrvalt on Julianne Moore kirjutanud ka menukaid lasteraamatuid. 2007. aastal ilmunud esikraamatust "Freckleface Strawberry" sai alguse terve raamatusari, millest mõni on olnud New York Timesi bestsellerite seas ning mõnest on tehtud muusikale ja muid lavateoseid. Kuid need lugejate seas populaarsed raamatud on olnud kõmulised ka selle tõttu, et on pälvinud Pentagoni boikoti ja mõnede USA haridusinstitutsioonide tõrjuva hoiaku, sest tema kirjatöödele heidetakse ette poliitilist ja ideoloogilist ebakorrektsust; teisisõnu ei pea riiklik ideoloogia lastele sobivaks lugemisvaraks raamatuid, kus käsitletakse Ameerika peredes ette tulevaid pagulasteemasid humanistliku mõistvusega. Veebruarist 2025 kuulub vähemalt üks tema lasteraamat Donald Trumpi administratsiooni poolt keelustatud teoste nimekirja.Ella Greamer. A ‘great shock’: Julianne Moore’s children’s book under review by Trump administration The Guardian, 17.02.2025. 

 Isiklikku 
Aastail 1986–1995 oli ta abielus John Gould Rubiniga. 2003. aastal abiellus endast 10 aastat noorema produtsendi ja lavastaja Bart Freundlichiga, kellega tal oli juba enne abiellumist kaks last: poeg Cal (sündinud 1997) ja tütar Liv Helen (sündinud 2002).

Alates 2011. aastast on tal lisaks USA kodakondsusele ka Briti kodakondsus.

Viited

 Välislingid 



Kategooria:Ameerika Ühendriikide näitlejad
Kategooria:Bostoni Ülikooli vilistlased
Kategooria:Sündinud 1960